LATVIJAS REPUBLIKAS MINISTRU KABINETA SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Rīgā Nr. 2018. gada .decembrī

 .§

**Informatīvais ziņojums par Āfrikas cūku mēra uzraudzības un apkarošanas programmas īstenošanu un Pārtikas un veterinārā dienesta kapacitāti Āfrikas cūku mēra uzraudzības un izplatības ierobežošanas nodrošināšanai**

**TA-**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 1. Pieņemt zināšanai iesniegto informatīvo ziņojumu.

 2. Atļaut Zemkopības ministrijai papildus uzņemties valsts budžeta ilgtermiņa saistības, lai Pārtikas un veterinārais dienests un Pārtikas drošības, dzīvnieku veselības un vides zinātniskais institūts "BIOR" varētu nodrošināt Āfrikas cūku mēra uzraudzības un apkarošanas programmas izpildi:

 2.1. 2019. gadā – 519 732 *euro* apmērā;

 2.2. 2020. gadā – 3 141 405 *euro* apmērā;

 2.3. 2021., 2022. un 2023. gadā –  3 650 886 *euro* apmērā.

 3. Lai nodrošinātu Āfrikas cūku mēra uzraudzības un apkarošanas programmas īstenošanu, atļaut termiņu, līdz kuram atbilstoši Ministru kabineta 2014. gada 4. septembra sēdes protokollēmuma (protokols Nr. 47 1. §) 2. punktam Pārtikas un veterinārajā dienestā uz laiku izveidotas 20 amata vietas, pagarināt līdz 2023. gada 31. decembrim.

 4. Zemkopības ministrijai normatīvajos aktos noteiktajā kārtībā nodrošināt šī protokollēmuma 2. punktā minētā finansējuma iekļaušanu ilgtermiņa saistībās Zemkopības ministrijas apakšprogrammā 70.06.00 “Izdevumi citu Eiropas Savienības politiku instrumentu projektu un pasākumu īstenošanai” Eiropas Komisijas līdzfinansētās Āfrikas cūku mēra uzraudzības un apkarošanas programmas izpildes nodrošināšanai.

 5. Zemkopības ministrija saskaņā ar Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK, iesniegs pieprasījumu Eiropas Komisijā, lai nodrošinātu, ka valsts budžetā daļēji tiek atgūti Āfrikas cūku mēra uzraudzības un apkarošanas programmai izlietotie līdzekļi.

 Ministru prezidents Māris Kučinskis

Valsts kancelejas direktors Jānis Citskovskis